ธนชาตขายตราสารหนี้3เดือนจ่าย2.90%
บลจ.ธนชาต เปิดขายกองทุนตราสารหนี้ลงทุนในประเทศ รอบ 3 เดือน คาดผลตอบแทน 2.90% ต่อปี
14 มิ.ย. 2555

บลจ.ธนชาต เปิดขายกองทุนตราสารหนี้ลงทุนในประเทศ รอบ 3 เดือน คาดผลตอบแทน 2.90% ต่อปี
นายสุรธีร์ กิตติวรวงศ์  ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) ธนชาต  กล่าวว่า บริษัทเสนอขาย กองทุนเปิดธนชาตตราสารหนี้ 3 เดือน #4 (TFIX-3M#4) รอบการลงทุนประมาณ 3 เดือน และสามารถลงทุนได้ต่อเนื่องประมาณ 3 เดือนต่อรอบ ผลตอบแทนประมาณ 2.90% ต่อปี เปิดขายและรับคำสั่งซื้อ – ขาย วันที่ 15 – 19 มิ.ย.2555  
กองทุนมีเป้าหมายลงทุนในพันธบัตรภาครัฐ ประมาณ 31.40% ลงทุนในตั๋วแลกเงิน ธนาคารไอซีบีซี (ไทย)  ธนาคารทิสโก้ ประมาณ 22% ลงทุนในตั๋วแลกเงิน ธนาคารซีไอเอ็มบี ไทย  ธนาคารธนชาต ประมาณ 22% ลงทุนในตั๋วแลกเงิน บริษัท อยุธยา แคปปิตอล ออโต้ ลีส  บริษัท เอเชี่ยน พร็อพเพอร์ตี้ ดีเวลลอปเม้นท์ ประมาณ 24.50%  และลงทุนในเงินฝากธนาคารพาณิชย์ประมาณ 0.10%